
Om forfatteren:

DAVID DUCHOVNY er verdensberømt fra TV-seriene X-FILES og CALIFORNICATION, som han begge har mottatt Golden Globe for. Han spilte også i Twin Peaks, og har en stor tilhengerskare i Norge. Hans første roman Hellig ku har fått massiv omtale og gode anmeldelser i USA.

Om boka:

ELSIE BOVARY er en temmelig fornøyd ku som bor på en temmelig grei bondegård. Helt til hun en natt sniker seg ut av innhegningen og trasker ned til våningshuset. Gjennom vinduet oppdager hun at bonden ser på en dokumentarfilm om et slakteri. Livet til Elsie blir øyeblikkelig snudd på hodet.

Løsningen blir å rømme. Hun får med seg den gretne grisen Shalom, som nettopp har konvertert til jøde, og Kalle, en beleven kalkun som ikke kan fly, men kan styre mobiltelefonen til gjengen med nebbet. Med stjålne pass og dårlige forkledninger legger de i vei på et fantastisk eventyr, blant annet for å mekle fred i Midtøsten.

Denne satiriske boka er en herlig feelgoodroman du vil humre av fra start til slutt, men den har også en alvorlig undertone som viser at vi trenger mer forståelse og aksept i verden. Som Elsie Bovary selv sier: VI ER ALLE ÉN. VI ER ALLE HELLIGE KYR. MØØ.


Tilbakemeldinger vedrørende denne boken kan sendes til ebok@aschehoug.no

Forord

Det er ikke mange som vet at David Duchovnys doktorgradsavhandling ved Yale hadde tittelen ‘Magi og teknologi i moderne skjønnlitteratur og lyrikk’, ei heller at han skrev en avhandling om Becketts tidligste verker mens han studerte litteratur på Princeton. For de fleste av oss er han FBI-agent Moulder i X-files og den skakkjørte forfatteren Hank Moody i Californication.

I et intervju med avisen The Guardian innrømmer Duchovny at han angret på at han sluttet på Yale før han fikk gjort ferdig doktorgraden. Men avgjørelsen om å slutte førte i sin tur til en skuespillerkarriere som gjorde David Duchovny til den stjernen han er i dag.

Første gang jeg «møtte» Duchovny, var han spesialagent Fox Moulder. X-files ble min generasjons Twilight Zone med ekstra ironi. Tv-serien blandet science-fiction, gotisk skrekk og den tiltagende understrømningen av konspirasjonsteorier på en måte som gjorde konseptet nyskapende. Kjemien mellom Duchovny og hans partner Gillian Anderson hadde også mye å si for serien, for ikke å snakke om produsent Chris Carters spesielle blikk.

X-files tok slutt i 2002, og etter noen års ørkenvandring dukket Duchovny opp i Californication –i hovedrollen som den narsissistiske, ironiske, sardoniske, men egentlig-med-et-hjerte-av-gull-forfatteren Hank Moody. Førsteinntrykket var at Moody var Moulders komplette antitese. Men etter hvert skinte noen av de samme karaktertrekkene igjennom: Begge bar på en usikkerhet knyttet til egne livsvalg, og både Moody og Moulder jaktet på en variasjon av den samme fullbyrdelsen: Moulder på sannheten, Moody på den store kjærligheten.  For undertegnede framsto Hank Moodys liv og levnet som en feberdrøm du trekkes mot og samtidig ønsker å flykte fra –kombinasjonen av fullstendig frihet, brutale nedturer og bakkanal som ville fått selv Caligula til å rødme.

I Californication ble Hank Moody en Hemingway for det 21. århundre. Noen ganger er det helt greit at livet ikke imiterer kunsten.

Er det så spor av disse to ikoniske karakterene i Hellig ku? Både ja og nei. Jeg har fulgt Duchovnys karriere siden han dukket opp på radaren i 1993. Derfor er det vanskelig å legge disse inntrykkene til side i en leseprosess. Samtidig mener jeg å spore Moulders håpefulle naivitet i hovedpersonen, kua Elise. Og Hank Moody dukker tidvis opp i måten grisen Shalom ser verden på. Hvem kalkunen i så fall skulle vært inspirert av, må du gjøre deg opp en mening om selv. Jeg holder en knapp på Californications Charlie Runkle.

For undertegnede er likevel ikke disse sporadiske likhetene viktige. Hellig ku –historien om tre husdyr på søken etter et bedre liv, handler dypest sett om hvordan vi som mennesker forholder oss til livet rundt oss.

De fleste av oss bærer med oss et bilde om hvem forfatteren er eller ønsker han skal være. Jeg er likevel sikker på at selv en leser som aldri har hørt om Duchovny, og som ikke er spesielt interessert i forfattere som sådanne (vi er egentlig en ganske kjedelig gjeng), kommer til å like boka. Humor, varme, galskap, vennskap, omskjæring av en gris og en deppa kamel som trår til da det trengs som mest.

What’s not to like?

ØRJAN N. KARLSSON

–forfatter og oversetter


En merknad fra oversetterne

Det er en risikosport å oversette humor, og Hellig ku er ikke noe unntak. Ioriginalen henvises det tidvis til relativt obskure amerikanske personligheter og hendelser (i alle fall for oss nordmenn). Vi har derfor tatt oss friheten til å fornorske noen av replikkene og beskrivelsene i boka. God fornøyelse!

THOMAS INGEBRIGTSEN LEM

& ØRJAN N. KARLSSON

insertSpan.js
// Small Javascript that will insert a span-element into every header 
// and paragraph element to trick the iPad/iBooks into centering text.
// See http://infogridpacific.typepad.com/using_epub/2010/10/dirty-little-hacks-in-epub.html
function setSpanIGP(){
  var clsElementList=document.getElementsByTagName('p');
  setSpaninPara(clsElementList);
  clsElementList=document.getElementsByTagName('div');
  setSpaninPara(clsElementList);
}

function setSpaninPara(pClassList){
  for(i=0;i<=pClassList.length;i++){
    if(pClassList[i]){
      var para_html=pClassList[i].innerHTML;
      para_html='<span>'+para_html+'</span>';
      pClassList[i].innerHTML=para_html;
    }
  }
}

function init(){setSpanIGP();}

window.onload=init;

